**Το σοβαρό παίγνιο «ΤΟΡ 11»**

**ως εκπαιδευτική πλατφόρμα προσομοιωτή**

**διοργάνωσης ποδοσφαιρικού τουρνουά**

**ΟΡΓΑΝΩΣΗ ΑΘΛΗΤΙΚΩΝ ΑΓΩΝΩΝ**

Εκπαιδευτικός στόχος: Βασίζεται στην υπόθεση ότι ο φοιτητής/τρια δημιουργεί και διαχειρίζεται ψηφιακά ένα τουρνουά ποδοσφαίρου. Στο πλαίσιο αυτό, οι φοιτητές(ριες) υλοποιούν ρεαλιστικές – προσομοιωμένες ενέργειες με **προσδοκώμενο εκπαιδευτικό αποτέλεσμα** οι οποίες διοχετεύονται σε αυτούς με συγκεκριμένη ροή από μια «ανώτερη αθλητική αρχή» (εκπαιδευτής). Η συνολική προσομοίωση υλοποιείται μέσω της εκπαιδευτικής πλατφόρμας e-class του ΕΚΠΑ και είναι χωρισμένη σε βασικούς τομείς λειτουργίας ενός συλλόγου. Μπορεί να υλοποιηθεί σε ατομικό επίπεδο Α’ (φοιτητή – εκπαιδευτή) ή/και σε ομαδικό επίπεδο Β’ (μεταξύ φοιτητών) με διαφορετικό εκπαιδευτικό σκοπό και περιεχόμενο. Συγκεκριμένα, για να συμμετέχει κάποιος φοιτητής στην προσομοίωση θα πρέπει να εγγραφεί στο μάθημα «Οργάνωση αθλητικών αγώνων-Εφαρμογές» της e-class. Ακολουθεί ανάλυση εκπαιδευτικών στόχων προσομοίωσης του τομέα: «**Οργάνωση αθλητικών αγώνων**».

**Εκπαιδευτική ενέργεια Προσδοκώμενο εκπαιδευτικό αποτέλεσμα**

|  |  |  |
| --- | --- | --- |
| 1 | Δημιουργία ποδοσφαιρικού τουρνουά μέσω του Facebook στο σοβαρό παίγνιο -προσομοιωτή ΤΟΡ11. | Απόκτηση εμπειρίας στη διαχείριση ενός ποδοσφαιρικού τουρνουά σε όλες τις βασικές του παραμέτρους. |
| 2 | Αξιοποίηση του λογαριασμού **ηλεκτρονικού** **ταχυδρομείου** του συλλόγου ως άμεσο **μέσο** **επικοινωνίας** του τουρνουά με τις συμμετέχουσες ομάδες. | Ο φοιτητής αποκτά εμπειρία χρησιμοποιώντας ένα από τα βασικά μέσα επικοινωνίας ενός σύγχρονου συλλόγου. |
| 3 | Αξιοποίηση λογαριασμού του συλλόγου στο κοινωνικό δίκτυο **Facebook** ως μαζικό **μέσο επικοινωνίας** του τουρνουά (δημοσιότητα). | Ο φοιτητής αποκτά εμπειρία χρησιμοποιώντας το δεύτερο βασικό μέσο επικοινωνίας ενός σύγχρονου συλλόγου, το οποίο θα χρησιμοποιήσει για τη διαχείριση και προβολή του τουρνουά του συλλόγου. |
| 4 | Δημιουργία **τίτλου** και **λογότυπου** (word – σχεδίαση ομαδοποίηση αντικειμένων, αντιγραφή στο MS photo editor επικόλληση σε νέο αρχείο ως εικόνα jpeg) του τουρνουά. | Ο φοιτητής εκπαιδεύεται στη δημιουργία λογότυπου με συνδυασμό στοιχείων που χαρακτηρίζουν το τουρνουά/γεγονός, προκειμένου να του προσδώσει ταυτότητα. |
| 5 | Δημιουργία **αφίσας** (power point ομαδοποίηση αντικειμένων, αντιγραφή στο MS photo editor επικόλληση σε νέο αρχείο ως εικόνα jpeg) για προσέλκυση ομάδων στο τουρνουά του συλλόγου. | Ο φοιτητής εκπαιδεύεται στη χρήση δημοφιλών ηλεκτρονικών «εργαλείων» για την παραγωγή μέσων επικοινωνίας του τουρνουά/γεγονότος. |
| 7 | Δημιουργία και δημοσιοποίηση της **προκήρυξης** (από το word αποθήκευση ως εικόνα με print screen) του τουρνουά στο Facebook με στόχο την αναζήτηση ομάδων για συμμετοχή. | Ο φοιτητής εκπαιδεύεται στη σύνταξη προκήρυξης ενός αθλητικού γεγονότος καθώς και στη χρήση του Facebook ως «εργαλείο» μαζικής επικοινωνίας των δραστηριοτήτων του συλλόγου. |
| 8 | Αίτημα **εκδήλωσης ενδιαφέροντος** ομάδων για συμμετοχή στο τουρνουά μέσω Facebook (περισσότερα, εκδηλώσεις). | Ο φοιτητής εκπαιδεύεται στη χρήση «εργαλείων» του Facebook για τη διαχείριση του τουρνουά. |
| 9 | Συγγραφή και αποστολή **ηλεκτρονικών επιστολών** σε ομάδες της λίγκας των μελών του μαθήματος και τους διδάσκοντες (γενική λίστα υποψηφίων συμμετεχόντων) με αίτημα τη συμμετοχή τους στο τουρνουά. Η αποδοχή γίνεται με e-mail προς τον διευθυντή της διοργάνωσης | Ο φοιτητής αποκτά εμπειρία στη χρησιμοποίηση ενός από τα βασικά σύγχρονα μέσα προσωπικής – άμεσης επικοινωνίας, αλλά και στη συγγραφή επιστολών. |
| 10 | **Παραγωγή εντύπων** διαχείρισης του τουρνουά σε Excel (λίστα συμμετεχόντων ομάδων, email ομάδων, έντυπο αγωνιστικών ομίλων, δένδρο αγωνιστικών νοκ-άουτ), και σε (power point) αναμνηστικά συμμετοχής και διπλώματα νικητών). | Ο φοιτητής εκπαιδεύεται στη χρήση δημοφιλών λογισμικών ως «εργαλεία» για την παραγωγή μέσων διαχείρισης του τουρνουά. |
| 11 | **Τεχνική σύσκεψη** (chat room στο Messenger ή skype) με τους αρχηγούς των ομάδων που δήλωσαν συμμετοχή στο τουρνουά και δημοσιοποίηση των ζευγαριών των αγωνιστικών συναντήσεων του τουρνουά (αντί **κλήρωσης** τα ζευγάρια αποκτούν κλειδάριθμο τον αύξοντα αριθμό της χρονολογικής δήλωσης συμμετοχής στο τουρνουά). | Ο φοιτητής εκπαιδεύεται στη διαδικασία οργάνωσης και διαχείρισης μιας «τεχνικής σύσκεψης» καθώς και της διαδικασίας κλήρωσης αγώνων. |
| 12 | **Έναρξη** του τουρνουά και Ενεργοποίηση του Facebook του συλλόγου με ειδήσεις από τη λειτουργία του νέου τουρνουά. | Ο φοιτητής εκπαιδεύεται στη διαδικασία συλλογής πληροφόρησης από την προσομοιωμένη δραστηριότητα του τουρνουά (αποτελέσματα αγώνων της ομάδας), στην επεξεργασία τους (υπολογισμός βαθμολογίας, αγωνιστική εξέλιξη του τουρνουά) και τη δημοσιοποιεί. |
| 13 | **Ολοκλήρωση** της διοργάνωσης με αποστολή e-mail **αναμνηστικών** **συμμετοχής** στις ομάδες που έλαβαν μέρος και Απονομή επάθλων στις νικήτριες ομάδες με αποστολή **διπλώματος** στις τρεις πρώτες ομάδες. | Ο φοιτητής αποκτά εμπειρία στη χρησιμοποίηση ενός από τα βασικά σύγχρονα μέσα προσωπικής – άμεσης επικοινωνίας. |
| 14 | Αίτημα ερωτηματολόγιο **αξιολόγησης** της διοργάνωσης από τις ομάδες που συμμετείχαν στο τουρνουά μέσω ερωτηματολογίου στο Facebook (Facebook.com/simple.surveys). | Ο φοιτητής εκπαιδεύεται στη χρήση «εργαλείων» του Facebook για τη διαχείριση του τουρνουά. |
| 15 | **Απολογισμός** του τουρνουά από τον διευθυντή της διοργάνωσης (σε word). | Ο φοιτητής εκπαιδεύεται στη συγγραφή εκθέσεων απολογισμών ολοκλήρωσης έργων. |